আওয়ামী লীগের সাধারণ সম্পাদক বলেন, ‘তাদের ৭ দফা দাবির মধ্যে কিছু আছে সংবিধান সংশোধনের বিষয়, কিছু আছে আইন আদালতের বিষয়, আবার দু’একটি বিষয় আছে এটি সম্পূর্ণই নির্বাচন কমিশনের এখতিয়ার। সংলাপ নিয়ে এর আগে আমরা যা বলেছি সেটা আমাদের পলিসি মেটার। সেটা সরকার ও দলের পলিসি মেটার। এখন তারা দেখা করতে চান, ৭ দফা ও ১১ দফা লক্ষ্য নিয়ে আলাপও করতে পারেন, এখানে নিঃশর্ত। আমরা বলিনি যে, এই বিষয়টি নিয়ে আলাপ করতে হবে, এই বিষয় নিয়ে আলাপ করা যাবে না।’